mk en mk mk es uk en sq nl pl pt fr nl ar ro ja el hbs_lat en it eo bn zh it ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk mk mk mk mk mk mk mk mk mk mk mk ru hbs_cyr mk mk mk ru hbs_cyr ru mk mk mk hbs_cyr mk mk mk uk en mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
САД Девствените острови: Последиците од ураганот Ерл · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
САД Девствените острови: Последиците од ураганот Ерл
Објавено на 28 јануари 2011 14:58 GMT
Прочитај го овој напис на বাংলা, Español, Malagasy, English
Ураганот Ерл вчера се проби  низ Девствените острови во САД додека блогерите постојано ги споделуваa своите мислења и искуства. Блогерката од дијаспората на Јамајка, Labrish, којашто „имала среќа да патува на овие острови неколку пати“, беше загрижена за своите познаници таму:
Моите мисли се со секој што живее на островите со надеж дека Ерл ќе ве поштеди од преголема штета и дека Фиона, која брзо ги следи трагите на Ерл, ќе ве заобиколи.
Таа можеби има добра причина да биде загрижена: My Barbados Blog, поставувајќи линк до фотографија на Твитер од Ерл, направена од астронаутот на НАСА, Даглас Х. Вилок, забележува дека Ерл веќе достигнал статус од четврта категорија и отворено коментира:
Повремените ажурирања на Вестите од Сент Џон беа од помош (иако блогерката смета дека Федералната служба за справување со итни случаи на островите би можела повеќе да помогне), а пак, StormCarib.com обезбеди уште повеќе информации, бидејќи го објави „она што го изјавуваат неколку луѓе кои се таму, од нивна гледна точка“. Објавата на страницата во околу 3:30 часот попладне гласи:
Ова се последните вести од неколкуте луѓе на источната страна на Сент Џон, Девствените острови (САД) – има неколку паднати гранки, но забележана е многу мала штета додека поминува ураганот Ерл. Пријавени се налети на ветар од околу 40 mphs, и тековен, но краток дожд. Електричната енергија се исклучува и се вклучува, во моментов главно е исклучена. Интернетот е нестабилен, ако воопшто го има.
Поради јачината на бурата и прогнозите, ќе биде интересно да се види што ќе донесат, ако ништо друго, следните неколку часа.
Следните неколку часа донесоа подобри вести од очекуваните. Освен однесен трансформатор и силен ветар со измерена сила од 110 mph, не била пријавена поголема штета. Работите набргу почнаа да стивнуваат:
Со сите што контактирав сеуште имаат телефонска линија, што е одлична вест. Ако слушнам нешто важно, ќе пренесам. Благодарни сме што нашите пријатели се спасија.
За жал, блогот подоцна сепак доби извештај за штетата:
Сестра ми и зет ми живеат на Сент Џон… само што зборував со неа по телефон. Таа ми кажа дека работите навистина се влошиле по девет часот минатата вечер. Една куќа останала без покрив, врнело многу дожд. Струјата им била исклучена во ноќните часови. Паднато дрво ја прекинало линијата до нивната куќа, WAPA (Управата за електрична енергија во Западната област) изјавиле дека тоа уште истото утро ќе биде средено, но ветриштата се сèуште премногу силни.
Live De Life, исто така, даде интересен опис за тоа каква била бурата:
Ние сме сеуште овде, не сме одвеани…. најсилната бура помина околу 3 часот попладнето и ветрот и дождот едноставно запреа. Џеј истрча долу до патот и донесе еден наш пријател којшто беше со чамец за да остане со нас. Тој рече дека видел неколку паднати дрвја и лабави гранки, течела вода по улиците, но генерално не било лошо.
Околу 6 часот попладне ветрот и дождот повторно се појавија и тоа посилно отколку во текот на целиот ден. Бурата доаѓаше од запад и југозапад и носеше сѐ со себе. Беше прилично лошо. Но, сега во 9 часот навечер не е толку лошо. Сеуште врне и се слуша ветрот како дува, но не е многу бурно.
Во последната објава на блогот (утрово), Деб и Џеј напишале:
Па, доста добро поминавме со Ерл… морето се смири, но водата има чудна боја. Претпоставувам бидејќи е заматена. Сеуште дува малку ветар, но драстично е смирено во последниов час. Генерално, сè е во ред 🙂
Останува уште да се види дали Порторико и Соединетите Американски Држави напредуваат добро.
Најнови написи од Кариби
Што правеа читателите на „Глобал војсис“ минатата седмица?
Западна Европа  7 јуни 2018
Што правеа читателите на „Глобал војсис“ минатата седмица?
Западна Европа  5 март 2018
Што правеа читателите на „Глобал војсис“ минатата седмица?
Западна Европа  22 февруари 2018
Топ написи од свет
Дали куче-јазовичар кое страдало за научни цели навистина заминало дома со заменик премиерот на Русија?
Источна и Централна Европа  8 јануари 2018
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Еквадор: Жени и девојки бегалки се занимаваат со сексуална работа
Латинска Америка  17 август 2012
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани